ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये / केंद्रशासित प्रदेशांकडे 21.80 कोटींपेक्षा अधिक लसींच्या मात्रा सुपूर्द
राज्ये / केंद्रशासित प्रदेशांकडे अद्याप 1.90 कोटी पेक्षा अधिक लसींच्या मात्रा देण्यासाठी उपलब्ध
देशभरातील लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड लसींच्या मात्रा विनामूल्य उपलब्ध करत आहे. याव्यतिरिक्त, भारत सरकार राज्ये / केंद्रशासित प्रदेशांना लसींची थेट खरेदीस करण्यात देखील सहाय्य करत आहे. लसीकरण हा चाचणी, मागोवा, उपचार आणि कोविड योग्य वर्तनासह, या महामारीच्या नियंत्रण आणि व्यवस्थापनाच्या भारत सरकारच्या व्यापक रणनीतीचा अविभाज्य स्तंभ आहे.
कोविड -19 लसीकरणाच्या व्यापक आणि गतिशील तिसऱ्या टप्प्याच्या रणनीतीची अंमलबजावणी दिनांक 1 मे 2021 पासून सुरू झाली आहे.
या धोरणानुसार,कोणत्याही उत्पादकाच्या केंद्रीय औषधी प्रयोगशाळेने  मान्यता दिलेल्या एकूण लसींपैकी 50% मात्रा प्रत्येक महिन्यात भारत सरकारकडून खरेदी केल्या जातील. या मात्रा पूर्वीप्रमाणेच केंद्राकडून राज्य सरकारांना पूर्णत: विनामूल्य उपलब्ध करुन दिल्या जातील.
भारत सरकारने आतापर्यंत राज्य आणि केंद्रशासित प्रदेशांना विनामूल्य आणि थेट खरेदी या दोन्ही माध्यमांद्वारे 21.80 कोटी पेक्षा अधिक लसींच्या मात्रा प्रदान केल्या आहेत.
यापैकी दिनांक 22 मे 2021 पर्यंत,वाया गेलेल्या मात्रांसह सरासरीप्रमाणे मोजल्यास 19,90,31,577 लसींच्या मात्रा वितरीत झाल्या आहेत.
1.90 कोटींपेक्षा अधिक कोविड लसींच्या मात्रा  अद्यापही राज्ये / केंद्रशासित प्रदेशांकडे उपलब्ध आहेत.
याव्यतिरिक्त,पुढील 3 दिवसात 40,650 लसींच्या मात्रा लवकरच वितरीत करण्यात येतील, आणि त्या राज्ये / केंद्रशासित प्रदेशांना प्राप्त होतील.
उपराष्ट्रपती कार्यालय
मिलाद-उन-नबीच्या पूर्वसंध्येला उपराष्ट्रपतींनी देशवासियांना दिल्या शुभेच्छा
नवी दिल्ली, 18 ऑक्टोबर 2021
उपराष्ट्रपती एम. वेंकैया नायडू यांनी मिलाद-उन-नबीच्या पूर्वसंध्येला देशवासियांना शुभेच्छा दिल्या आहेत.
त्यांचा संपूर्ण संदेश खाली दिला आहे -
“मोहम्मद पैगंबर यांचा जन्मदिवस म्हणून साजऱ्या होणाऱ्या मिलाद-उन-नबीच्या पवित्र प्रसंगी मी आपल्या सर्व नागरिकांचे अभिनंदन करून त्यांना शुभेच्छा देतो.
पवित्र प्रेषितांनी आपल्याला मानवता, दयाभाव, सहनशीलता आणि जागतिक बंधुत्वाचा प्रामाणिक मार्ग दाखविला.
न्यायी, मानवतावादी आणि सुसंवादी समाज उभारणीसाठी त्यांचा स्वर्गीय संदेश आपल्याला मार्गदर्शन करीत राहो हीच सदिच्छा.”
उपराष्ट्रपतींच्या इंग्रजी, हिंदी आणि उर्दु भाषेतील संपूर्ण संदेशासाठी येथे क्लिक कराJaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
पंतप्रधान कार्यालय
एन सी सी च्या रॅलीत पंतप्रधानांचे भाषण
नवी दिल्ली, 28 जानेवारी 2019
पंतप्रधान नरेंद्र मोदी यांनी आज नवी दिल्लीत एनसीसी म्हणजेच राष्ट्रीय छात्र सेनेच्या कॅडेट्सशी संवाद साधला. जेव्हाही आपण नवी एनसीसीच्या कॅडेट्स सोबत असतो तेव्हा जुन्या आठवणींना उजाळा मिळतो असे पंतप्रधान म्हणाले.
गेल्या एक वर्षात एन सी सी कॅडेट्सनी विविध उपक्रमांमध्ये सहभाग घेतला. स्वच्छ भारत अभियान, डिजिटल व्यवहारांचा प्रचार अशा उपक्रमांमध्ये कॅडेट्स सहभागी झाले. त्याशिवाय, केरळच्या पुरानंतर झालेल्या बचाव आणि मदत कार्यात या कॅडेट्सचा उत्स्फूर्त सहभाग घेतला, याबद्दल त्यांनी आनंद व्यक्त केला.
सगळे जग आज भारताकडे एक चमकता तारा महणून बघत आहे, असे पंतप्रधान म्हणाले. भारतामध्ये केवळ विविध क्षमताच नाही, तर त्या दडलेल्या क्षमतांना संधी देण्याची व्यवस्थाही आहे, असा विश्वास मोदी यांनी व्यक्त केला.
अर्थव्यवस्था असो की संरक्षण क्षेत्र, भारताच्या क्षमता आज सगळ्या क्षेत्रात विस्तारल्या आहेत. भारत कायमच शांततेचा पुरस्कर्ता राहिला आहे,मात्र देशाच्या सुरक्षेसाठी कोणतेही पाऊल उचलण्यास आम्ही कचरणार नाही, असेही त्यांनी स्पष्ट केले.
संरक्षण आणि सुरक्षेविषयी गेल्या साडे चार वर्षात अनेक पावले उचलली गेल्याचे त्यांनी सांगितले. आण्विक क्षेत्रात नाभिकीय त्रिकोण साधलेल्या फार कमी देशांमध्ये भारताचा समावेश होतो, ही अतिशय अभिमानाची गोष्ट आहे असे पंतप्रधान म्हणाले. जेव्हा देश सुरक्षित असेल तेव्हाच युवकांना आपली स्वप्ने सत्यात साकारता येतील, असे मोदी यांनी सांगितले.
कॅडेट्सना घ्याव्या लागणाऱ्या परिश्रमांचा त्यांनी उल्लेख केला. विशेषतः गावातून किंवा छोट्या शहरातून आलेल्या कॅडेट्सनी घेतलेल्या मेहनतीचे त्यांनी कौतुक केले. याच संदर्भात त्यांनी ॲथलीट हिमा दासचा उल्लेख केला. गुणवत्तेला कठोर परिश्रमांची जोड दिली, तर यश निश्चित मिळते, असं मोदी म्हणाले. देशातील व्हीआयपी संस्कृती ईपीआय म्हणजेच ‘एव्हरी पर्सन इज इम्पोर्टंट’ मध्ये बदलण्याचा सरकारचा प्रयत्न सुरु आहे, असे मोदी म्हणाले.
कॅडेट्स नी सराव प्रकारच्या नकारात्मकतेपासून दूर राहावे असा सल्ला देत, स्वतः आणि देशाच्या हितासाठी काम करण्याचे आवाहन त्यांनी केले. महिलांना समान संधी देण्यासाठी सरकारने अनेक पावले उचलली आहेत, असे त्यांनी सांगितले. भारतीय हवाईदलात पहिल्यांदाच महिला फायटर पायलट नियुक्त झाल्या आहेत, असे पंतप्रधान म्हणाले.
नव्या भारतात भ्रष्टाचाराला कोणतेही स्थान नसेल, असे ठाम प्रतिपादन पंतप्रधानांनी केले. जे भ्रष्टाचार करतात, त्यांना क्षमा केली जाणार नाही, असे त्यांनी सांगितले.
स्वच्छ भारत आणि डिजिटल इंडीया सारख्या उपक्रमांमध्ये युवकांनी घेतलेल्या सहभागाचे त्यांनी कौतुक केले. सरकारच्या कल्याणकारी योजनांची माहिती जनतेपर्यत पोहोचवावी असे आवाहन त्यांनी केले. आगामी निवडणुकांमध्ये सर्व युवकांनी मतदानाचा अधिकार बजावावा, असे आवाहनही त्यांनी केले.
दिल्लीत गेल्या काही काळात अनेक नवी स्मृतिस्थळे आणि वारसास्थळे निर्माण झाली आहेत, तिथे कॅडेट्सनी नक्की भेट द्यावी, असे मोदी म्हणाले. या संदर्भात त्यांनी लाल किल्यातील क्रांती मंदिर, अलीपूर रोड येथील डॉ बाबासाहेब आंबेडकर यांचे महापरिनिर्वाण स्थान अशा स्थळांचा उल्लेख केला. या स्थळांना भेट दिल्यावर जनतेसाठी कार्य करण्याची नवी उर्जा मिळते, असे पंतप्रधान म्हणाले.
B.Gokhale/R.Aghor/P.Kor
(Visitor Counter : 78
संरक्षण मंत्रालय
अमेरिकी नौदलाच्या शिष्टमंडळाची मुंबईतील पश्चिमी नौदल कमांडच्या मुख्यालयाला भेट
मुंबई, 11 फेब्रुवारी 2022
अमेरिकी नौदलाच्या दहा सदस्यीय शिष्टमंडळाने 9 फेब्रुवारी 2022 रोजी देशाच्या पश्चिमी नौदल कमांडच्या मुख्यालयाला भेट दिली. अमेरिकेच्या कमांडर पाणबुडी चमूचे रिअर ॲडमिरल लिओनार्ड सी बच दोलागा यांनी या शिष्टमंडळाचे नेतृत्व केले. मुंबईतील अमेरिकी दूतावासाचे काऊंसेल जनरल डेविड रांझ यावेळी उपस्थित होते. या दौऱ्यात रिअर ॲडमिरल दोलागा यांनी नौदलाच्या पश्चिमी कमांडचे फ्लॅग ऑफिसर कमांडिंग इन चीफ व्हाईस ऍडमिरल अजेंद्र बहादूर सिंग-PVSM, AVSM, VSM, ADC, यांची भेट घेतली. सागरी क्षेत्राच्या संदर्भात महत्त्वाच्या मुद्यांवर तसेच उभय देशांच्या नौदलांच्या वाढत्या सहकार्याबद्दल यावेळी चर्चा झाली.
ऑक्टोबर 2020 मध्ये उभय देशांदरम्यान झालेल्या BECA - पायाभूत आदानप्रदान आणि सहकार्य करारानुसार होणाऱ्या कार्यक्रमांचा पाठपुरावा करण्याच्या दृष्टीने अमेरिकी नौदलाच्या शिष्टमंडळाचा हा दौरा आखण्यात आला होता. UDA अर्थात जलमग्न क्षेत्रविषयक जागृती यासंदर्भात सहकार्य वृद्धिंगत करण्यासाठी BECA मध्ये सहमती झाली होती. 'UDA च्या अत्यंत उपयुक्त अशा क्षेत्रात सहकार्य वाढवण्याचे तसेच भारत-अमेरिका समग्र जागतिक सामरिक भागीदारी दृढ करण्याचे मार्ग'- याविषयी अमेरिकी नौदलाच्या शिष्टमंडळाने एक सादरीकरण केले. भारताकडून या चर्चेचे नेतृत्व, HQWNC चे चीफ ऑफ स्टाफ व्हाईस ऍडमिरल कृष्ण स्वामिनाथन यांनी केले. UDA मध्ये परस्पर सहकार्य करण्याचे अनेक पैलू यावेळी चर्चिले गेले.
जून 2016 मध्ये पंतप्रधान मोदी यांच्या अमेरिका दौऱ्याच्या वेळी भारताला 'महत्त्वपूर्ण संरक्षण भागीदार दर्जा' अमेरिकेने बहाल केला होता. यानुसार संरक्षण क्षेत्रात भारताबरोबर व्यापार आणि तंत्रज्ञानाची देवाणघेवाण अमेरिकेच्या इतर सर्वात निकटच्या मित्रराष्ट्रांच्या बरोबरीने होणार आहे. वर्ष 2014 पासून उभय देशांनी स्वाक्षऱ्या केलेल्या महत्त्वाच्या करारांमध्ये- संरक्षण आराखडा करार , BECA, लष्करी माहितीच्या सर्वसामान्य सुरक्षेविषयक करार, संवाद सुसंगतता आणि सुरक्षा व्यवस्था, लॉजिस्टिक्स आदानप्रदान सामंजस्य करार, हे करार आहेत.
S.Thakur/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 19 सप्टेंबर 2021
|
|
- 80.43 Cr. vaccine doses have been administered so far under Nationwide Vaccination Drive
- 30,773 new cases in the last 24 hours
- Active cases account for 0.99% of total cases
- India's Active caseload stands at 3,32,158
- Recovery Rate currently at 97.68%
- 38,945 recoveries in the last 24 hours increases Total Recoveries to 3,26,71,167
- Weekly Positivity Rate  less than 3% for last 86 days
- Daily positivity rate  less than 3% for last 20 days
- 55.23 crore Total Tests conducted so far
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
आज सकाळी 7 वाजता प्राप्त झालेल्या अहवालानुसार, गेल्या 24 तासात 85,42,732 लसीच्या मात्रांचे लसीकरण झाल्यामुळे, भारताच्या कोविड -19 प्रतिबंधक लसीकरण मोहिमेने आता 80 कोटींचा  टप्पा पार केला आहे. हे 79,15,457 सत्रांमधील लसीकरणामुळे शक्य झाले आहे.
आज सकाळी सात वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे :
|
|
HCWs
|
|
1st Dose
|
|
1,03,68,565
|
|
2nd Dose
|
|
87,23,015
|
|
FLWs
|
|
1st Dose
|
|
1,83,44,648
|
|
2nd Dose
|
|
1,44,80,304
|
|
Age Group 18-44 years
|
|
1st Dose
|
|
32,53,21,724
|
|
2nd Dose
|
|
5,91,05,510
|
|
Age Group 45-59 years
|
|
1st Dose
|
|
15,03,91,317
|
|
2nd Dose
|
|
6,87,57,707
|
|
Over 60 years
|
|
1st Dose
|
|
9,66,20,196
|
|
2nd Dose
|
|
5,22,59,345
|
|
Total
|
|
80,43,72,331
गेल्या 24 तासात 33,798 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,26,32,222 झाली आहे.
परिणामी, भारतात रुग्ण बरे होण्याचा दर 97.68 % झाला आहे.
केंद्र आणि राज्य सरकार /केंद्रशासित प्रदेश यांच्या एकत्रित प्रयत्नांचा परिणाम म्हणून सलग 83 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 30,773 नवीन रुग्णांची नोंद झाली आहे.
देशातील उपचाराधीन रुग्णांची संख्या 3,32,158 आहे. ती आतापर्यंतच्या एकूण बाधित रुग्णसंख्येच्या 0.99 % आहे.
देशभरात चाचण्यांची क्षमता वाढविली जात आहे. गेल्या 24 तासांमध्ये एकूण 15,59,895 चाचण्या करण्यात आल्या. भारताने आतापर्यंत एकूण 55.23 कोटींहून अधिक  चाचण्या केल्या आहेत.
देशभरात चाचणी क्षमता वाढविण्यात आली असतांना, साप्ताहिक पॉझिटिव्हिटी दर सध्या 2.04 % असून गेल्या 86 दिवसांपासून हा दर 3 % पेक्षा कमी राहिला आहे. दैनंदिन पॉझिटिव्हिटी दर 1.97 % असून गेले सलग 20 दिवस हा दर 3 % पेक्षा कमी आहे आणि गेले सलग 103 दिवस हा दर 5 % पेक्षा कमी आहे.
इतर अपडेटस्
· केंद्र सरकारने आतापर्यंत सर्व स्त्रोताद्वारे 78.58 कोटींपेक्षा जास्त  लसींच्या मात्रा  आणि आणि राज्यांकडून थेट खरेदी यामार्फत राज्ये/केंद्रशासित प्रदेशांना पुरविण्यात आल्या आहेत. तसेच येत्या काही दिवसांत 1.16 कोटीपेक्षा  जास्त मात्रा शिल्लक आणि न वापरलेल्या अशा मात्रा उपलब्ध आहेत.
Important Tweets
पंतप्रधान कार्यालय
जागतिक रेडीओ दिनानिमित्त रेडीओच्या सर्व श्रोत्यांना पंतप्रधानांनी दिल्या शुभेच्छा
26 फेब्रुवारी 2023 रोजी होणाऱ्या मन की बात कार्यक्रमाबाबत शिफारसी सामायिक करण्याचे नागरिकांना केले आवाहन
नवी दिल्ली, 13 फेब्रुवारी 2023
पंतप्रधान नरेंद्र मोदी यांनी आजच्या जागतिक रेडीओ दिनानिमित्त रेडीओ ऐकणारे सर्व श्रोते, रेडीओ जॉकीज तसेच प्रसारण यंत्रणेशी संबंधित सर्वांना शुभेच्छा दिल्या आहेत. या सर्वांनी 26 फेब्रुवारी2023 रोजी होणाऱ्या ‘मन की बात’ कार्यक्रमासाठी आपल्या शिफारसी तसेच सूचना सामायिक कराव्या, असे आवाहन देखील पंतप्रधानांनी केले आहे.
ट्विट संदेशांच्या मालिकेत पंतप्रधान म्हणाले;
“रेडीओचे सर्व श्रोतेजन, रेडीओ जॉकीज तसेच प्रसारण यंत्रणेशी संबंधित सर्वांना जागतिक रेडीओ दिनाच्या शुभेच्छा. अभिनव प्रकारच्या कार्यक्रमांचे प्रसारण करून रेडीओ सामान्यजनांचे जीवन उजळत राहो आणि मानवी सर्जनशीलतेचे दर्शन घडवत राहो हीच सदिच्छा.”
“आजच्या जागतिक रेडीओ दिनाच्या निमित्ताने मी तुम्हां सर्वांना या महिन्यात 26 तारखेला सादर होणाऱ्या 98 व्या #MannKiBaat कार्यक्रमाची आठवण करून देऊ इच्छितो. या कार्यक्रमासाठी तुम्ही तुमच्या सूचना सामायिक कराव्या ही विनंती. मायगव्ह, नमो ॲप यांच्या माध्यमातून अथवा 1800-11-या क्रमांकावर फोन करून तुमचे संदेश रेकॉर्ड करून तुम्ही तुमच्या सूचना कळवू शकता.”
S.Bedekar/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
केंद्रीय मंत्री श्रीपाद नाईक यांच्या हस्ते शववाहिनी आणि कचरा उचलण्यासाठीच्या वाहनांचे ग्रामपंचायतींना हस्तांतरण
पणजी, 13 मार्च 2021
केंद्रीय संरक्षण राज्यमंत्री श्रीपाद नाईक यांच्या हस्ते आज विविध ग्रामपंचायतींना शववाहिनी आणि कचरा उचलण्यासाठीच्या वाहनांचे हस्तांतरण करण्यात आले. विधानभवन परिसरात झालेल्या कार्यक्रमात मुख्यमंत्री डॉ प्रमोद सावंत यांची विशेष उपस्थिती होती.
श्रीपाद नाईक यांच्या हस्ते खासदारनिधीतून 45 लाख रुपये खर्चाने ही वाहने ग्रामपंचायतींना देण्यात आली. कोलवाळ, ताळगाव, विरोन्दा, सुकूर पंचायतींना शववाहिनी तर पाळी, कुतूम्बी, कुडणे ग्रामपंचायतींना कचरा उचलण्यासाठी लागणाऱ्या वाहनांचे हस्तांतरण करण्यात आले.
खासदारनिधीचा वापर ग्रामपंचायतींच्या विकासासाठी होत असल्याचा विशेष आनंद आहे, असे श्रीपाद नाईक म्हणाले. या वाहनांमुळे पंचायतींना मोठी मदत होईल.
मुख्यमंत्री डॉ प्रमोद सावंत यांनी श्रीपाद नाईक यांनी खासदारनिधीतून केलेल्या कामाचे कौतुक केले. गेल्या 20 वर्षात नाईक यांनी खासदारनिधीचा केलेला वापर हे सर्वांसमोर अनोखे उदाहरण असल्याचे मुख्यमंत्री म्हणाले.
पंतप्रधान कार्यालय
आशियाई क्रीडास्पर्धेत पुरुषांच्या 50 मीटर रायफल 3P स्पर्धेत रौप्य पदक जिंकल्याबद्दल पंतप्रधानांनी ऐश्वर्य प्रताप सिंहचे केले अभिनंदन
नवी दिल्ली, 29 सप्टेंबर 2023
आशियाई क्रीडास्पर्धेत नेमबाज ऐश्वर्य प्रताप सिंहने पुरुषांच्या 50 मीटर रायफल 3P स्पर्धेत रौप्य पदकाची कमाई केल्याबद्दल पंतप्रधान नरेंद्र मोदी यांनी आनंद व्यक्त केला आहे.
पंतप्रधानांनी x या समाजमाध्यमावर आपल्या संदेशात म्हटले आहे :
ऐश्वर्य प्रताप सिंहच्या उल्लेखनीय अशा रौप्य पदकाबद्दल अतिशय अभिमान वाटत आहे. पुरुषांच्या 50 मीटर रायफल 3P स्पर्धेत अद्वितीय कामगिरी केल्याबद्दल त्याचे अभिनंदन. खिलाडूवृत्ती आणि नैपुण्य दर्शवणारा तो एक विलक्षण जेता आहे. ”
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
डॉ. हर्षवर्धन यांनी कोविड-19 वरील मंत्री गटाच्या  20 व्या बैठकीचे अध्यक्षस्थान भूषविले
जागतिक पातळीवर भारतातील कोविड मृत्यू दर सर्वात कमी : डॉ. हर्षवर्धन
नवी दिल्ली, 29 ऑगस्ट 2020
केंद्रीय आरोग्य व कुटुंब कल्याण मंत्री डॉ. हर्ष वर्धन यांच्या अध्यक्षतेखाली आज कोविड-19 वरील उच्चस्तरीय मंत्री गटाची 20 वी बैठक झाली. परराष्ट्र व्यवहार मंत्री डॉ, एस जयशंकर, नागरी उड्डयन मंत्री हरदीप एस पुरी, जहाजबांधणी राज्यमंत्री  मनसुख लाल मांडविया, रसायन आणि खत मंत्री अश्विन कुमार चौबे, आरोग्य आणि कुटुंब कल्याण राज्यमंत्री, गृह राज्यमंत्री नित्यानंद राय हे देखील बैठकीला उपस्थित होते. नीती आयोग सदस्य  डॉ. विनोद पॉल हे आभासी पद्धतीने बैठकीला उपस्थित होते.
बैठकीच्या सुरुवातीला, डॉ हर्ष वर्धन यांनी केंद्र सरकार आणि राज्ये / केंद्रशासित प्रदेशांच्या विविध समन्वित प्रयत्नांवर समाधान व्यक्त केले. “31 जुलै रोजी झालेल्या मंत्री गटाच्या बैठकीनंतर या आजाराचा सामना करण्यासाठी आम्ही अनेक प्रयत्न केले आहेत. आतापर्यंत एकूण 26.4 लाख कोविड रुग्ण बरे झाले आहेत. देशातील कोविड मृत्यू दर सर्वात कमी 1.81 % असून रुग्ण बरे होण्याच्या दरात सतत वृद्धी होऊन तो 76.47% झाला आहे," असे ते म्हणाले. त्यांनी मंत्री गटाला अधिक माहिती देत सांगितले की पुरेशी आरोग्य सुविधा निर्माण झाल्याने देशातील आरोग्याच्या पायाभूत सुविधांना बरीच बळकटी मिळाली आहे. तसेच, केवळ 0.29% रुग्ण व्हेंटिलेटरवर आहेत, आयसीयूमध्ये 1.93% रुग्ण आणि केवळ 2.88% रुग्ण ऑक्सिजनवर आहेत. सध्या एकूण 1576 प्रयोगशाळांमुळे चाचणी प्रक्रियेला वेग आला सून दररोज 10 लाख चाचण्यांचे उद्दिष्ट पूर्ण झाले आहे. गेल्या 24 तासांत 9 लाखाहून अधिक नमुन्यांची चाचणी घेण्यात आली आणि यामुळे एकूण चाचणी संख्येने 4 कोटींचा टप्पा ओलांडला आहे,” असेही त्यांनी सांगितले. डॉ. हर्ष वर्धन यांनी मंत्री गटाला सांगितले की, केंद्राकडून राज्ये / केंद्रशासित प्रदेशांना सुमारे 338 लाखांहून अधिक एन-95 मास्क, सुमारे 135 लाख पीपीई आणि सुमारे 27,000 व्हेंटिलेटर देण्यात आले आहेत.
डॉ. हर्षवर्धन यांनी आरोग्य मंत्रालयाला खासदार आणि आमदार यांच्यासाठी कोविड प्रोटोकॉल आणि प्रतिबंधात्मक उपायांचा समावेश असलेले एसओपी विकसित करण्याच्या सूचना दिल्या.
जागतिक तुलनेत हे स्पष्ट निदर्शनाला आले आहे की, भारतात 3161 आणि 107.2 च्या जगतील सरासरीच्या तुलनेत प्रति मिलियन  सर्वात कमी रुग्ण आहेत तर प्रति मिलियन  मृत्यू कोविड मुळे झाले आहेत. मर्यादित संसाधने आणि दाट लोकवस्ती असूनही, वेळेवर लॉकडाउन आणि वेगाने पायाभूत सुविधा वाढविल्यामुळे इतर देशांच्या तुलनेत कोविड रुग्णांचे प्रमाण / दशलक्ष आणि मृत्यू / दशलक्ष कमी झाले आहेत हे निदर्शनाला आले आहे. देशामध्ये, आजवरचे सुमारे 73% सक्रीय रुग्ण महाराष्ट्र, कर्नाटक, आंध्र प्रदेश, तामिळनाडू, उत्तर प्रदेश, पश्चिम बंगाल, ओडिशा आणि तेलंगणा या राज्यात होते. याशिवाय शिवाय, महाराष्ट्र, दिल्ली, तामिळनाडू, आंध्र प्रदेश, कर्नाटक, उत्तर प्रदेश आणि पश्चिम बंगाल या सात राज्यांमध्ये 81% मृत्यू झाले आहेत.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
राष्ट्रपती कार्यालय
राष्ट्रपती गोवा मुक्तीदिन सोहळ्याला उद्या उपस्थित राहणार
नवी दिल्ली, 18 डिसेंबर 2020
राष्ट्रपती राम नाथ कोविंद 19 डिसेंबर 2020 रोजी गोव्याच्या 60 व्या मुक्ती दिन सोहळ्याला उपस्थित राहण्यासाठी 19 आणि 20 डिसेंबर 2020 रोजी गोवा  येथे भेट देतील.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
पंतप्रधान कार्यालय
पंतप्रधानांनी नौदल दिनानिमित्त भारतीय नौदलाला दिल्या शुभेच्छा
पंतप्रधान नरेंद्र मोदी यांनी नौदल दिनानिमित्त नौदलाच्या सर्व जवानांना आणि त्यांच्या कुटुंबियांना शुभेच्छा दिल्या आहेत.
एका ट्विटमध्ये पंतप्रधान म्हणाले;
"नौदलाच्या सर्व जवानांना आणि त्यांच्या कुटुंबियांना नौदल दिनानिमित्त शुभेच्छा. आम्हा भारतीयांना आपल्या समृद्ध सागरी इतिहासाचा अभिमान आहे. भारतीय नौदलाने आपल्या राष्ट्राचे नेहमीच रक्षण केले आहे आणि आव्हानात्मक काळात मानवतावादी भावनेने अतुलनीय कामगिरी केली आहे."
नागरी उड्डाण मंत्रालय
नागरी हवाई वाहतूक मंत्री ज्योतिरादित्य सिंदिया यांनी विशाखापट्टणम – मुंबई मार्गावरच्या थेट विमानाला दाखवला हिरवा झेंडा
नवी दिल्ली, 15 सप्टेंबर 2021
नागरी हवाई वाहतूक मंत्री ज्योतिरादित्य सिंदिया आणि नागरी हवाई वाहतूक राज्य मंत्री जनरल डॉ व्ही के सिंह यांनी विशाखापट्टणम ते मुंबई दरम्यानच्या पहिल्या स्पाईसजेट थेट विमानाला दूरदृश्य प्रणाली द्वारे हिरवा झेंडा दाखवला.
विशाखापट्टणम ते भारताची आर्थिक राजधानी असलेली मुंबई दरम्यानची थेट विमान सेवा सुरु करत असल्याची घोषणा करताना आपल्याला आनंद होत असल्याचे सिंदिया यांनी यावेळी बोलताना सांगितले. यामुळे रोजगार,पर्यटन तसेच विद्यार्थ्यांसाठी उत्तम कनेक्टीव्हिटी यासाठीच्या संधी खुल्या होणार असून विशाखापट्टणमसाठी आर्थिक घडामोडीमध्ये मोठी वाढ होण्यासाठी मदत होणार असल्याचे त्यांनी सांगितले. उडान म्हणजेच उडे देश का आम नागरिक या धोरणा अंतर्गत देशाच्या आतील भागांना उत्तम हवाई संपर्क प्रदान करण्यासाठी प्रयत्न करण्यात येत आहेत. आज आपण देशाच्या विविध राज्यात 38 आणखी विमान सेवा सुरु करत असल्याचे त्यांनी सांगितले.
विशाखापट्टणम ते मुंबई दरम्यान सध्या फक्त एअर इंडिया समूहाची विमानसेवा सुरु आहे आणि या मार्गावर अतिरिक्त विमानसेवेची दीर्घ काळापासून मागणी होती. स्पाइसजेटची अतिरिक्त विमान सेवा ही केंद्र सरकारच्या सब उडे, सब जुडे उपक्रमाच्या उद्देशाला अनुसरून आहे. देशातली द्वितीय आणि तृतीय श्रेणीतल्या शहरांदरम्यान हवाई संपर्क मजबूत करण्याचा यामागचा उद्देश आहे.
विमान सेवेचे वेळापत्रक याप्रमाणे आहे-
|
|
Flight No
|
|
Sector
|
|
Dep
|
|
Arrival
|
|
Frequency Aircraft
|
|
SG 436
|
|
Visakhapatnam-Mumbai
|
|
9:50
|
|
11:45
|
|
MONDAY, WEDNESDAY, THURSDAY, SATURDAY
|
|
SG 435
|
|
Mumbai-Visakhapatnam
|
|
7:15
|
|
9:00
|
|
MONDAY, WEDNESDAY, THURSDAY, SATURDAYM.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
पंतप्रधान कार्यालय
हिमाचल प्रदेशच्या लोकांना त्यांच्या राज्य स्थापना दिनानिमित्त पंतप्रधानांनी त्यांना दिल्या शुभेच्छा
पंतप्रधान नरेंद्र मोदी यांनी हिमाचल प्रदेशच्या जनतेला त्यांच्या राज्य स्थापना दिनानिमित्त शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
"हिमाचल प्रदेशातील सर्व लोकांना पूर्ण राज्य स्थापना दिनानिमित्त अनेक शुभेच्छा. निसर्गाच्या कुशीत वसलेले हे राज्य निरंतर प्रगती पथावर राहो, आणि देशाच्या विकासात आपला महत्वपूर्ण सहभाग नोंदवीत राहो,अशी माझी इच्छा आहे.
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली-मुंबई, 13 ऑगस्ट 2020

पंतप्रधान नरेंद्र मोदी यांच्या हस्ते आज “पारदर्शक करप्रणाली – प्रामाणिकतेचा सन्मान” मंचाचे व्हिडीओ कॉन्फरन्सच्या माध्यमातून उद्घाटन करण्यात आले. याप्रसंगी बोलताना पंतप्रधान म्हणाले, देशातील संरचनात्मक सुधारणांच्या प्रक्रियेने आज नवी उंची गाठली आहे. पंतप्रधान म्हणाले, “पारदर्शक करप्रणाली – प्रामाणिकतेचा सन्मान, या मंचाचा आरंभ 21 व्या शतकाच्या करप्रणालीच्या आवश्यकता पूर्ण करण्याच्या उद्देशाने करण्यात आला आहे. त्यांनी याविषयी तपशीलवार माहिती देताना सांगितले की, या प्लॅटफॉर्मवर फेसलेस मूल्यांकन, फेसलेस अपील आणि करदात्यांची सनद अशा मोठ्या सुधारणा करण्यात आल्या आहेत.
आरोग्य मंत्रालयाची कोविड-19घडामोडींवरील माहिती :
भारतात एका दिवसात सर्वाधिक 56,383 रुग्ण बरे होण्याच्या आणखी एका विक्रमाची नोंद झाली आहे. या आकड्यासह, कोविड-19 च्या बरे झालेल्या रुग्णांचा आकडा आज जवळपास 17 लाखावर  पोहोचला आहे.
केंद्र आणि राज्य / केंद्रशासित प्रदेश सरकारच्या एकत्रित, केंद्रित आणि सहयोगी प्रयत्नांसह लाखो आघाडीच्या कर्मचाऱ्यांच्या सहाय्यामुळे, केंद्र सरकारच्या सल्ल्यानुसार स्टँडर्ड ऑफ केअरच्या माध्यमातून गंभीर स्वरूपाच्या रुग्णांचे प्रभावी क्लिनिकल व्यवस्थापन, गृह अलगीकरण यासारख्या उपाययोजनांच्या माध्यमातून चाचणी करणे, पाठपुरावा करणे आणि प्रभावी उपचारांची यशस्वी अंमलबजावणी सुनिश्चित केली आहे. रुग्ण बरे होण्याच्या संख्येत सतत होणाऱ्या वृद्धीमुळे रुग्ण बरे होण्याच्या दराने 70 % चा टप्पा पार केला आहे, कोविड-19 रुग्णांचे मृत्यूचे प्रमाण कमी होऊन मृत्यू दर 1.96% वर आला आहे आणि यात सतत घसरण होत आहे.
रुग्ण बरे होण्याच्या विक्रमी नोंदीमुळे हे सुनिश्चित झाले आहे की देशातील कोविडच्या सक्रीय रुग्णांचे प्रमाण कमी झाले आहे आणि सध्या देशात एकूण रुग्णांपैकी 27.27 % सक्रीय कोविड-रुग्ण आहेत. सक्रीय रुग्णांपेक्षा  बरे झालेल्या रुग्णांची संख्या 10 लाखांहून अधिक आहे.
इतर अपडेट्स:
महाराष्ट्र अपडेट्स :
महाराष्ट्रात बुधवारी 12,712 नवीन रुग्णांची नोंद झाली तर 13,804 रुग्ण बरे झाले. राज्यात 1.47 लाख सक्रिय रुग्ण आहेत. महाराष्ट्रात कोविडमुळे सर्वाधिक 18,650 मृत्यू झाले असले तरी 3.81 लाखांहून अधिक रुग्ण बरे झाले आहेत. कोविड -19 रुग्णालय शुल्काबाबतच्या अधिसूचनेचा महाराष्ट्र सरकारने आढावा घ्यावा, असे आवाहन आयएमए अर्थात भारतीय वैद्यकीय संघटनेने केले आहे. महात्मा फुले जन आरोग्य योजनेत ऑक्सिजन बेड, व्हेंटीलेटर नसलेले अतिदक्षता विभाग आणि व्हेंटीलेटरसह अतिदक्षता विभाग यासाठी असलेले प्रतिदिन 4000 ते 9000 दरम्यानचे दर गंभीर कोविड रुग्णांच्या उपचारासाठी पुरेसे नाहीत, असे आयएमएच्या महाराष्ट्र युनिटचे म्हणणे आहे.
BG/ST/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
रस्ते वाहतूक आणि महामार्ग मंत्रालय
स्वातंत्र्याच्या अमृत महोत्सवानिमित्त राष्ट्रीय रस्ते वाहतूक आणि महामार्ग मंत्रालयाने  जाहीर केली डिजिटल छायाचित्र स्पर्धा
स्वातंत्र्याचा अमृत महोत्सव साजरा करण्यासाठी, राष्ट्रीय रस्ते वाहतूक आणि महामार्ग मंत्रालयाने  देशभरातील व्यावसायिक आणि हौशी छायाचित्रकारांना प्रोत्साहन देण्यासाठी डिजिटल छायाचित्र स्पर्धा जाहीर केली आहे.
‘नॅशनल हायवेज थ्रू द आईज ऑफ द कॅमेरा’ ही या छायाचित्रण स्पर्धेची संकल्पना आहे.ही स्पर्धा भारतीय नागरिकांसाठी खुली आहे आणि त्यात सहभाग घेण्यासाठी हौशी आणि व्यावसायिक अशा दोन स्वतंत्र श्रेणी आहेत. या सर्व श्रेणींमध्ये प्रत्येकी सहा बक्षिसे देण्यात येणार असून, प्रत्येक श्रेणीतील प्रथम विजेत्याला 50,000 रुपयांचे बक्षीस दिले जाणार आहे. याशिवाय प्रत्येकी 10,000 रु.ची दहा उत्तेजनार्थ बक्षिसेही देण्यात येणार आहे.
छायाचित्रकार एनएचएआयच्या  संकेतस्थळाला भेट देऊ शकतात आणि सहभागी होण्यासाठी कोणतीही एक श्रेणी निवडू शकतात. छायाचित्रे एक वर्षापेक्षा जुनी नसावीत.प्रत्येक सहभागी जास्तीत जास्त 5 एमबीची प्रत्येकी दोन छायाचित्रे अपलोड करू शकतो. सहभागी होण्याची अंतिम तारीख 22 जुलै 2022 आहे.
छायाचित्रणाच्या माध्यमाचा वापर करून, या स्पर्धेद्वारे भारतातील राष्ट्रीय महामार्गांच्या बहुआयामी प्रतिमांची छायाचित्रे सादर केली जातील.
महामार्गांचे सौंदर्यशास्त्र आणि विस्तार याशिवाय, ही स्पर्धा महामार्ग पायाभूत सुविधा प्रकल्पांच्या अंमलबजावणीद्वारे होत असलेल्या दळणवळण सुविधा आणि सुलभ प्रवेशाचा संदेश देखील प्रसारित करेल.
गेल्या काही वर्षांत देशात राष्ट्रीय महामार्गाचे जाळे झपाट्याने वाढले आहे. एनएचएआय भारतमाला परियोजना सारखे महत्वाकांक्षी कार्यक्रम राबवत आहे ज्यामध्ये 22 हरीत महामार्ग आणि नियंत्रित प्रवेश मार्ग  यांचा समावेश आहे. हे जागतिक दर्जाचे मार्ग विकास आणि समृद्धी आणण्यासाठी, आणि मालवाहतूक आणि प्रवासी वाहतुकीचा प्रवास वेळ कमी करण्यासाठी देशातील बहुतेक सर्व उदयोन्मुख आर्थिक क्षेत्रांना जोडतील.